
УВАЖАЕМИ РОДИТЕЛИ,

При провеждане на планов прием на новоприети деца, същите ще се приемат в детската градина след представяне на следните документи съгласно Наредба № 3 от 05.02.2007 г. за здравните изисквания към детските градини:
– здравно-профилактична карта на детето, попълнена от личния лекар;
– еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
– изследвания на кръв и урина, извършени в едноседмичен /7 дневен/ срок преди постъпване на детето в детската градина;
– данни от личния лекар, че на детето са извършени задължителните имунизации за възрастта съгласно Наредба № 15 от 2005 г. за имунизациите в Република България (ДВ, бр. 45 от 2005 г.);
– медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.
– Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България.
При децата, които възобновяват посещенията си в детската градина, ще се изисква:
-При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца – еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ, бр. 40 от 2006 г.).
Условия за прием
ДГ "Снежанка" приема деца от 2 до 7 години. Приемът е целогодишен, при наличие на свободни места в съответната група..
Информация за условията на работа, процедурата по приема и необходимите документи за постъпване на дете в детската градина, родителите получават от директора на ДГ "Снежанка".

Предучилищното образование е задължително от учебната година, която е с начало в годината на навършване на 5-годишна възраст на детето, като родителите избират вида на организацията на предучилищно образование по чл. 14 от Наредба № 5 от 03.06.2016г за предучилищното образование.
Необходими документи за прием в детската градина:

 Приема на децата в детската градина се извършва целогодишно при спазване на условията   от тази наредба  със следните документи:
1. Заявление от родителите;
•    Заявленията се завеждат с входящ номер в Регистър за прием на децата.
•    Заявленията, които не могат да бъдат удовлетворени, остават като чакащи резерви по реда на тяхното подаване.
•    Заявления за приемане на деца в първа възрастова група за следващата учебна година се подават от 1 април до 30 април на текущата календарна година.
2. Копие от удостоверението за раждане на детето;
3. Здравно-профилактична карта на детето, попълнена от личния лекар;
4. Еднократен отрицателен резултат от изследване за патогенни чревни бактерии и чревни паразити, извършено не по-рано от 15 дни преди постъпване на детето в детската градина;
5. Изследвания на кръв и урина, извършени в едноседмичен /7 дневен/ срок преди постъпването на детето в детската градина;
6. Данни от личния лекар за имунизационния статус на детето съгласно изискванията на Наредба № 15 от 2005 г. за имунизациите в Република България (ДВ,бр. 45от2005г.);
7. Медицинска бележка от личния лекар за липсата на контакт със заразно болен, издадена не по-рано от 3 дни преди постъпване на детето в детската градина.
8.  При отсъствие на детето от детската градина за повече от 30 дни по епидемични показания се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози.
При отсъствие на детето от детската градина за повече от 10 календарни дни се представя медицинска бележка от личния лекар за липсата на контакт със заразно болен.
Приемът на документите се извършва от директора или упълномощено от него лице, които издават пореден входящ номер на заявлението.
Обявяването на списъците с приетите деца става на видно място до 20 август.
Приетите в първа група деца постъпват през месец септември .
При записване на детето, родителят (настойникът) се запознава срещу подпис с Правилника за дейността на детската градина. 
Броят на групите и броят на децата в група в детските градини се определят от ОбС Родопи и последващо съгласуване с педагогическия съвет в съответствие с държавния образователен стандарт за финансирането на институциите и с държавния образователен стандарт за физическата среда и информационното и библиотечното осигуряване на детските градини.
 

